|  |  |  |
| --- | --- | --- |
|  | Kedves Partnerünk! |  |
|  | | |

|  |  |  |
| --- | --- | --- |
|  | | |
|  | **HIRDETMÉNY**  **Generali Alapkezelő Zrt. által kezelt befektetési alapok Tájékoztatójának és Kezelési Szabályzatának módosulásáról**   A Generali Alapkezelő Zártkörűen Működő Részvénytársaság (1066 Budapest, Teréz krt. 42-44.; nyilvántartja a Fővárosi Törvényszék Cégbírósága, Cégjegyzékszám: Cg. 01-10-044465; a továbbiakban: „Társaság”) jelen hirdetményben tájékoztatja a befektetőket, hogy a **Generali Alapkezelő által kezelt befektetési alapok Tájékoztatója és Kezelési Szabályzata 2025. január 1-i hatállyal -** a Generali Főnix Távol-Keleti Részvény V/E Befektetési Alapok Alapja és a Generali IC Ázsiai Részvény V/E Befektetési Alapok Alapja esetében a Befektetési politika változásai 2025. január 16-i hatállyal - **az 1. számú mellékletben foglaltak szerint** **módosul**.  Tájékoztatjuk tisztelt befektetőinket, hogy a **jelen Hirdetményünkben a módosítások főbb pontjait emeltük ki**, a tájékoztatás nem teljes körű, így a **pontos és részletes tájékoztatás érdekében kérjük, olvassák el** a hivatkozott Alap Magyar Nemzeti Bank felé bejelentett, a **módosításokkal egységes szerkezetű Tájékoztatóját és Kezelési szabályzatát**. Az Alap módosított dokumentumai (Tájékoztató és Kezelési szabályzat) a befektetők számára megtekinthetők az Alapok forgalmazási helyein, az Alapkezelő székhelyén, valamint a [www.alapkezelo.hu](http://www.alapkezelo.hu) és a Felügyelet által üzemeltetett [www.kozzetetelek.hu](http://www.kozzetetelek.hu) című internetes honlapokon.  Továbbá **a Társaság rendkívüli tájékoztatási kötelezettsége keretében** tájékoztatja a befektetőket, hogy a befektetési alapok kezelését 2024. december 31. napjáig a Generali Alapkezelő Zártkörűen Működő Részvénytársaság látja el. A Generali Alapkezelő Zártkörűen Működő Részvénytársaság 2025. január 1. napjával oly módon egyesül a Cseh Köztársaságban bejegyzett, befektetéskezelésre engedéllyel rendelkező Generali Investments CEE, investicní spolecnost, a.s. társasággal, hogy abba beolvad. A beolvadás következtében a Generali Alapkezelő Zártkörűen Működő Részvénytársaság, mint beolvadó jogi személy megszűnik és általános jogutódja a Generali Investments CEE, investicní spolecnost, a.s., mint az egyesülésben részt vevő másik jogi személy lesz. A Kbftv. 60. § (1) bekezdése lehetőséget biztosít a Generali Investments CEE, investicní spolecnost, a.s. számára arra, hogy fióktelep formájában működjön Magyarországon. E rendelkezés alapján 2025. január 1. napjától a befektetési alapok vonatkozásában a befektetéskezelési tevékenységet a Generali Investments CEE, investicní spolecnost, a.s. Magyarországi Fióktelepe látja el.  A Generali Investments CEE, investicní spolecnost, a.s. Magyarországi Fióktelepének elérhetősége, ill. hirdetményi helyei az alábbiak:   * székhely: 1066 Budapest, Teréz krt. 42-44. * honlap: [www.generali-investments.hu](https://ct.automizy.com/8/JSZ3LEYEWZ3E7LNQ6SJQMUOBY3TU7PR2PXO4PNMQTC5PHUUPNPDN5DQJKHQHKPXQYGT73KA) * A Felügyelet által üzemeltetett [www.kozzetetelek.hu](https://ct.automizy.com/8/ELV3MG6XMV6HK4I56XBR3HI6UEN6LKFA77QMBQDKM6JLUYCXFDFJGNWY5RPEX75OMKFPMAQ) honlap.   Az Alapok befektetési jegyeinek forgalmazása az Alapok forgalmazási helyein 2025. január 1-jét követően a megszokott forgalmazási rendben folytatódik. |  |